BFI består af tre niveauer, som diverse kanaler tildeles. Med kanaler menes der både [[Videnskabeligt tidsskrift|videnskabelige tidsskrifter]], [[Bogserie|bogserier]], som [[Forsker|forskere]] kan få udgivet [[Publikation|publikationer]] i, samt forlag. En publikation optjener således de [[point]], som kanalen, den er udgivet i, har. Pointene opgøres på [[Institution|institutionsniveau]] for at beregne fordelingen af de offentlige midler. Det er et [[kriterium]] for en kanal, at den er [[Fagfællebedømmelse|fagfællebedømt]], dvs. at anonyme forskere inden for et givent [[Videnskabelig disciplin|videnskabeligt område]] bedømmer, retter og potentielt afviser en publikation, hvis ikke den lever op til en række videnskabelige idealer og overholder god [[forskningsetik]]. Internationale videnskabelige tidsskrifter og serier niveauinddeles på BFI-niveau 1 (normalt), 2 (højt) og et valgfrit BFI-niveau 3 (excellent). [[Forlag]] niveauinddeles på BFI-niveau 1 (normalt) og 2 (højt niveau).
Samfund Biblioteks-_og_informationsvidenskab Videnskab